|  |  |
| --- | --- |
| **ED**  **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  -----  ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ  ΚΡΗΤΗΣ | **ΔΕΛΤΙΟ ΤΥΠΟΥ** |
|  | |
|  | Ηράκλειο, 01-03-2020 |



Ηράκλειο 28-02-2021

**ΔΕΛΤΙΟ ΤΥΠΟΥ**

**Θέμα: Δράσεις του ΠΕ.Κ.Ε.Σ. Κρήτης με την υποστήριξη της Π.Δ.Ε. Κρήτης, για τα 200 χρόνια από την Ελληνική Επανάσταση του 1821**

Στο πλαίσιο του επετειακού έτους για τη συμπλήρωση 200 χρόνων από την Ελληνική Επανάσταση του 1821, το ΠΕ.Κ.Ε.Σ. Κρήτης, με την υποστήριξη της Περιφερειακής Διεύθυνσης Εκπαίδευσης Κρήτης, προγραμματίζει σειρά σημαντικών εκδηλώσεων. Οι δράσεις και οι προτάσεις του ΠΕ.Κ.Ε.Σ. Κρήτης απευθύνονται σε όλη την εκπαιδευτική κοινότητα, ενώ η πρώτη φάση τους θα πραγματοποιηθεί κατά τη διάρκεια του τρέχοντος σχολικού έτους. Για την υλοποίησή τους έχουν συστρατευθεί, εκτός από τους Συντονιστές/στριες Εκπαιδευτικού Έργου του ΠΕ.Κ.Ε.Σ. Κρήτης, αξιόλογοι εκπρόσωποι του επιστημονικού, του εκπαιδευτικού και του ακαδημαϊκού χώρου.

Μεταξύ των δράσεων διακρίνονται οι κεντρικές εκδηλώσεις, οι οποίες θα πραγματοποιηθούν εξ αποστάσεως, μέσω εφαρμογών τηλεδιάσκεψης και ζωντανής ροής στο διαδίκτυο, λόγω των ισχυόντων υγειονομικών μέτρων. Αυτές είναι:

**(α). 5 Μαρτίου 2021, ώρα 18:00-20:30**: *Εναρκτήρια εκδήλωση* - Ανακοίνωση δράσεων, ακολουθώντας το σύνδεσμο:<https://youtu.be/z_DoW4_z-VU>

**(β). 12 Μαρτίου 2021, ώρα 18:00-20:30**: *1ο Στρογγυλό Τραπέζι*, με θέμα «Η επιστημονική σκέψη κατά τον Νεοελληνικό Διαφωτισμό», ακολουθώντας το σύνδεσμο: <https://youtu.be/MfrQwpk4HKk>

**(γ). 29 Μαρτίου 2021, ώρα 18:00-20.30**: *2ο Στρογγυλό Τραπέζι*, με θέμα «Εκπαίδευση και Ελληνική Επανάσταση του 1821», ακολουθώντας το σύνδεσμο: <https://youtu.be/ziMNMXx9c_k>

**(δ). 14 Απριλίου 2021, ώρα 18:00-20.30**: *3ο Στρογγυλό Τραπέζι*, με θέμα «Η συμβολή της Κρήτης στην Ελληνική Επανάσταση του 1821», ακολουθώντας το σύνδεσμο: <https://youtu.be/XzYux0s_Zto>

Στον κύκλο των επετειακών δράσεων εντάσσονται, επίσης, πολλές *πρωτοβουλίες των Συντονιστών/τριών Εκπαιδευτικού Έργου,*μεμονωμένα ή κατά ομάδες, οι οποίες απευθύνονται στην περιοχή ευθύνης τους και υλοποιούνται σε συνεργασία με σχολικές μονάδες και εκπαιδευτικούς. Ενδεικτικά, μεταξύ άλλων, αναφέρονται η *λειτουργία ιδιαίτερου διαδικτυακού χώρου ενημέρωσης*, *προετοιμασίαπαγκρήτιου ψηφιακού αποθετηρίου υλικού*, *εκδηλώσεις και δραστηριότητες διαλόγου*, *επιμόρφωσης*, *ευαισθητοποίησης* κ.ά.

Ταυτόχρονα, το ΠΕ.Κ.Ε.Σ. Κρήτης και οι Συντονιστές/στριεςΕκπαιδευτικού Έργου ενθαρρύνουν τις σχολικές μονάδες, τους εκπαιδευτικούς και τους μαθητές/τριες, να αναλάβουν πρωτοβουλίες με επίκεντρο το θέμα της επετείου. Οι δράσεις μπορεί να είναι *δημιουργικής μορφής, μικρής ή μεγάλης διάρκειας*, να υλοποιηθούν στο πλαίσιο των γνωστικών αντικειμένων, των προγραμμάτων σχολικών δραστηριοτήτων ή ανεξάρτητα από αυτά. Σε ενημερωτικό και υποστηρικτικό υλικό που έχει σταλεί στις σχολικές μονάδες παρουσιάζονται οι προτεινόμενες θεματικές περιοχές, καθώς και διάφορες διδακτικές ιδέες και εκπαιδευτικές προτάσεις, για να αξιοποιηθούν από τους εκπαιδευτικούς, τους μαθητές και τις μαθήτριες. Στις προτάσεις περιλαμβάνονται διαθεματικές και διεπιστημονικές δράσεις, αθλοπαιδιές, εκπαιδευτικές επισκέψεις, δράσεις φιλαναγνωσίας, δραστηριότητες δημιουργικής και καλλιτεχνικής έκφρασης, αξιοποίηση ψηφιακών εφαρμογών, μορφωτικά παιχνίδια, συμπράξεις σχολείων, εκδηλώσεις μνήμης κ.ά.

Κεντρικός σκοπός των εκδηλώσεων της Π.Δ.Ε. Κρήτης και του ΠΕ.Κ.Ε.Σ. Κρήτης είναι η ανάδειξη της θεμελιώδους σημασίας της Επανάστασης του 1821 για τη συγκρότηση του Ελληνικού Κράτους και τη διαμόρφωση της σύγχρονης ταυτότητας, με έμφαση στην ανάδειξη δύο βασικών πτυχών του κεντρικού θέματος, που είναι η συμβολή της Κρήτης στην Επανάσταση και η αμφίδρομη σχέση της Εκπαίδευσης με αυτήν.

Πληροφορίες για τις δράσεις του ΠΕ.Κ.Ε.Σ. Κρήτης και των Συντονιστών/τριών Εκπαιδευτικού Έργου, καθώς και για τις διευθύνσεις ζωντανής μετάδοσης στο Youtube, δημοσιεύονται στις ιστοσελίδες: <https://pekes.pdekritis.gr> και <https://pekes.pdekritis.gr/1821draseis>

**Περιφερειακό Κέντρο Εκπαιδευτικού Σχεδιασμού**

**(ΠΕ.Κ.Ε.Σ.) Κρήτης**